Budsjettpremisser for 2004

Etter at forslaget til stasbudsjett for 2004 er fremlagt, finner KA det nyttig å gjøre medlemmene oppmerksom på de forhold som påvirker budsjetteringen for 2004.

Arbeidsgiveravgift
Med virkning fra 2004 vil det blir gjennomført endringer i arbeidsgiver-avgiften.  Dette skyldes at EFTA’s over-våkingsorgan ESA har krevd at ordningen legges om slik at den tilfredsstiller EFTA’s retningslinjer for statsstøtte.  Kort sagt innebærer dette at man ikke kan ha ulike satser rundt om i landet.  Dermed må den etablerte ordningen der landet er delt inn i soner med ulike satser for arbeidsgiver-avgift endres.  Regjerningen har derfor lagt opp til en gradvis overgang til felles sats slik at det oppnås felles sats f.o.m. 2007.

Det vil fortsatt være 0-sats i Nord-Troms og Finnmark.  Dette medfører at fellesråd og menighetsråd i sone 2, 3 og 4 vil få høyere sats for arbeidsgiveravgift de kommende årene.  Satsene er gjengitt nedenfor.

For 2004 – 2007 vil det gjelde følgende satser for arbeidsgiveravgift:

Sone	Tidligere sats	2004	2005	2006	2007	
1	14,1	14,1	14,1	14,1	14,1	
2	10,6	14,1	14,1	14,1	14,1	
3	6,4	8,3	10,2	12,1	14,1	
4	5,1	7,3	9,5	11,7	14,1	
5	0,0	0,0	0,0	0,0	0,0	

Kommunene vil få kompensasjon for økte utgifter som følge av omleggingen.  Denne kompensasjonen vil bli gitt gjennom skjønnstilskuddet og Nord-Norgetillegget for de kommuner som berøres av endringen.

Det er ikke etablert noen egen kompensa-sjonsordning for de kirkelige rådene.  

Arbeidsgiveravgift hører til de lønnsutgifter som skal utredes av kommunen i h.t. Kirkeloven § 15 første ledd.  Det anbefales derfor at rådet snarest mulig beregner økningen i sine utgifter og presenterer dette for kommunen.

Pris- og lønnsvekst
På oppdrag fra Kommunenes Sentra-lforbund har ECON - Senter for økonomisk analyse lagt frem en rapport om utviklingen i kommunenes økonomi fra 2003 til 2004.  I denne rapporten forventes det en lønnsvekst i kommunesektoren fra 2003 til 2004 på omlag 4 %.  Prisveksten anslås til moderate 1,5 %.

Dette må ikke oppfattes som sikre tall, men de gir trolig en brukbar pekepinn på størrelsen av veksten.

Kompensasjon for merverdiavgift
Den ordning man hittil har hatt med kompensasjon for merverdiavgift for enkelte tjenester, er nå foreslått erstattet f.o.m. 2004 med en generell kompensa-sjon for merverdiavgift for kommuner og enkelte andre ikke-avgiftspliktige virksom-heter.  De kirkelige rådene vil omfattes av dette.  For å komme inn under ordningen må man ha en samlet merverdiavgift på mer enn kr. 20.000,- i løpet av kalender-året.

Den enkelte virksomhet skal nå sende krav direkte til avgiftsmyndighetene, og ikke som nå via kommunen.  Det skal sendes inn krav for to måneder av gangen, og utbetling av kompensasjonen vil skje fortløpende og innen 3 uker etter at kravet er innsendt.

For å legge til rette for ordningen vil det bli gitt en overgangsperiode i første halvdel av 2004.  Det vil si at krav for perioden januar – april, skal sendes inn samlet.  KA vil komme tilbake med veiledning om det praktiske opplegget i god tid før innberetningsperioden begynner.  Vi vil da gi en samlet orientering om merverdiavgift-reglene for de kirkelige rådene.

Kommunene vil få trekk i sitt statstilskudd som følge av ordningen.  Det må derfor ventes at det vil bli foretatt en tilsvarende trekk i kommunens bevilgning til fellesråd / menighetsråd.  Det anbefales derfor at det føres en dialog med kommunen om omfanget av dette trekket basert på rådets merverdiavgift i inneværende år. 

Frank Grimstad
adm. dir